49. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Α.34592 της 11 Σεπτ./6 Οκτ. 1959 Περί συμπληρώσεως της υπ’ αριθ. Γ.27000/1959 κοινής αποφάσεως «περί τρόπου εισπράξεως του ειδικού τέλους κυκλοφορίας οχημάτων (διόδια) επί των πάσης φύσεως οχημάτων πλην ποδηλάτων, των κυκλοφορούντων επί της οδού Λαρίσης-Κατερίνης δια Τεμπών. Σελ. 578,22(α) Έχοντες υπ’ όψιν: Τας διατάξεις της παρ. 4 του αρθρ. 1 και του άρθρ. 3 του υπ’ αριθ. 3905/1958 Ν.Δ/τος «περί επιβολής ειδικών πόρων υπέρ του Ταμείου Εθνικής Οδοποιΐας δια την βελτίωσιν του δικτύου των οδών της Χώρας, Αστυνομίας των οδών και άλλων τινών διατάξεων» και την υπ’ αριθ. Γ.27000/1959 ημετέραν κοινήν απόφασιν δι ης προεκρίθη η απ’ ευθείας υπό του Ταμείου Εθνικής Οδοποιΐας είσπραξις του τέλους κυκλοφορίας οχημάτων των κυκλοφορούντων επί της Εθνικής οδού Λαρίσης-Κατερίνης δια Τεμπών, συμπληρούντες την αναφερομένην κοινήν απόφασιν, εγκρίνομεν: 1)Προς συμπλήρωσιν των υπό των παρ. 3 και 4 του άρθρ. 3 του ως άνω υπ’ αριθ. 3905/1958 Ν.Δ/τος προβλεπομένων εγκαταστάσεων την προμήθειαν εις βάρος του Τ.Ε.Ο. θερμαστρών, κλινών, κλινοστρωμνών και ειδών εστιάσεως. 2)Την, δια το προσωπικόν εισπράξεως το υπό της ως άνω υπ’ αριθ. 27000/59 κοινής αποφάσεως καθοριζόμενον, προμήθειαν ομοιομόρφων διακριτικών στολών υπηρεσίας. Η παρούσα δημοσιευθήτω δια της Εφημερίδος της Κυβερνήσεως. 23.Ζ.α.49 Κατασκευή και Συντήρηση Οδών 